Diari Oficial de la Generalitat Valenciana


Sumari del DOGV 9135, del 26-07-2021 (2021/8030)

RESOLUCIÓ de 15 de juliol de 2021, de la Vicepresidència i Conselleria d'Igualtat i Polítiques Inclusives, per la qual es publica l'adjudicació d'una beca d'arquitectura per a la realització de pràctiques professionals en centres dependents de la direcció general amb competències en matèria de diversitat funcional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9135

Data del DOGV
:   26-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8030


Data del document
:   15-07-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 15 de juliol de 2021, de la Vicepresidència i Conselleria d'Igualtat i Polítiques Inclusives, per la qual es publica l'adjudicació d'una beca d'arquitectura per a la realització de pràctiques professionals en centres dependents de la direcció general amb competències en matèria de diversitat funcional. [2021/8030]  
Per l'Ordre 9/2019, de 16 d'octubre, de la Vicepresidència i Conselleria d'Igualtat i Polítiques Inclusives (DOGV 8660, 21.10.2019) s'aproven les bases reguladores per a la concessió de beques per a la realització de pràctiques professionals en la direcció general amb competències en matèria de diversitat funcional (d'ara en avant, 9/2029).  
Mitjançant la Resolució de 16 de març de 2021, de la Vicepresidència i Conselleria d'Igualtat i Polítiques Inclusives, es convoquen cinc beques per a la realització de pràctiques professionals en centres dependents de la direcció general amb competències en matèria de diversitat funcional (DOGV 9046, 23.03.2021).  
Per la Resolució de 29 de juny de 2021, de la Vicepresidència i Conselleria d'Igualtat i Polítiques Inclusives, es publica l'adjudicació de cinc beques per a la realització de pràctiques professionals en centres dependents de la direcció general amb competències en matèria de diversitat funcional (DOGV 9121, 06.07.2021).  
Vist que Mireia Aleixandre Torrent ha presentat renúncia a la beca d'Arquitectura, i que s'ha constituït l'oportuna borsa de reserva per Resolució de 29 de juny de 2021, la qual consta publicada en el DOGV.  
  
D'acord amb el que es disposa en l'article 21 de l'Ordre 9/2019, de 16 d'octubre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores, i de conformitat amb el que s'estableix en el punt desé de la convocatòria, resolc:  
  
  
Primer  
S'accepta la renúncia presentada per Mireia Aleixandre Torrent a una beca d'Arquitectura.  
  
Segon  
D'acord amb la borsa de reserva, escau concedir a Joan Carreres Solanes una beca per a persones graduades en Arquitectura per a la realització de pràctiques professionals en la Direcció General de Diversitat Funcional i Salut Mental.  
La dotació econòmica de la beca serà de mil huitanta-huit euros amb quaranta-tres cèntims (1.088,43 ?) bruts mensuals, sense perjudici de ser incrementada aplicant el mateix increment global que el que s'estableix per a la despesa del sector públic valencià la llei de pressupostos de cada any. Sobre aquest import haurà de practicar-se la retenció corresponent a compte de l'Impost de la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i de les altres disposicions i normativa aplicables.  
  
Tercer  
La persona beneficiària de la beca s'incorporarà a la Direcció General de Diversitat Funcional i Salut Mental el 16 de juliol de 2021. La no incorporació en la data indicada, per causa no justificada, s'entendrà com a renúncia a la beca.  
El període de duració de la beca serà des del 16 de juliol de 2021 fins al 30 de juny de 2022, i podria ser prorrogada, sense necessitat de nova convocatòria, mitjançant resolució expressa, fins a un període màxim de 12 mesos addicionals, sempre que existisca crèdit adequat i suficient en els pressupostos de la Generalitat per als exercicis als quals afecte la pròrroga i que el desenvolupament de l'activitat que s'estiga efectuant així ho requerisca o aconselle.  
  
Quart  
La publicació d'aquesta resolució produirà els efectes de notificació a les persones interessades, d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat i en la pàgina web de la Vicepresidència i Conselleria d'Igualtat i Polítiques Inclusives.  
  
Contra la present resolució, que exhaureix la via administrativa, es podrà interposar potestativament un recurs de reposició davant el mateix òrgan que l'ha dictada, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament un recurs contenciós administratiu davant el Jutjat Contenciós Administratiu de València, en el termini de dos mesos a comptar des de l'endemà de la publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 15 de juliol de 2021.- La vicepresidència del Consell i Conselleria d'Igualtat i Polítiques Inclusives (p. d. R 16.03.2021), la directora general de Diversitat Funcional i Salut Mental: Elena Albert Roberto.